
EXPUNERE DE MOTIVE  PRIVIND OPORTUNITATEA PROIECTULUI DE HOTARARE
Sectiunea 1 
Titlul proiectului de hotarare
Proiect de hotarare privind anularea creantelor fiscale restante mai mici de 40 lei existente în sold la 31.12.2018
Sectiunea a 2 - a 
Motivul emiterii proiectului de hotarare
1.Descrierea situatiei actuale

            La data de 31.12.2018  exista în sold creante  fiscale  datorate si neachitate de debitorii persoane fizice si persoane juridice,  mai mici de 40 lei,  în suma totala  de 98.584 lei ( 86.011 lei creante  fiscale mai mici de 40 lei, datorate si neachitate de debitorii persoane fizice - Anexa 1 ; 12.573 lei creante  fiscale mai mici de 40 lei, datorate si neachitate de debitorii persoane juridice - Anexa 2).

Executarea silita a contribuabililor care au restante la bugetul local presupune din partea organului fiscal efectuarea unor activitati precum:  emiterea si tiparirea somatiei, a titlului executoriu si comunicarea acestora catre debitori; solicitarea de informatii despre debitori de la diverse institutii abilitate; emiterea si comunicarea adreselor de infiintare a popririi catre institutiile bancare si alti tertii popriti, precum si alte activitati  care genereaza cheltuieli materiale, de personal si cheltuieli postale efectuate în  vederea comunicarii actelor administrative emise în vederea executarii silite, cheltuieli care depasesc valoarea de 40 lei.

Conform art. 266 alin.(5) - (7) din Legea nr.207/2015 privind Codul de Procedura Fiscala,  care stipuleaza ca:

"(5)  Creanţele fiscale restante administrate de organul fiscal central, aflate în sold la data de 31 decembrie a anului, mai mici de 40 lei, se anulează. Plafonul se aplică totalului creanţelor fiscale datorate şi neachitate de debitori.
(6) În cazul creanţelor fiscale administrate de organul fiscal local, prin hotărâre, autorităţile deliberative pot stabili plafonul creanţelor fiscale care pot fi anulate, care nu poate depăşi limita maximă prevăzută la alin. (5).
(7) Prevederile alin. (6) se aplică totalului creanţelor fiscale datorate şi neachitate de debitori aflate în sold la data de 31 decembrie a anului."

Astfel, in cazul creantelor fiscale restante administrate de organul fiscal local, aflate în sold  la sfarsitul fiecarui an fiscal, legiuitorul a instituit posibilitatea ca, prin hotarare, autoritatile deliberative sa stabileasca plafonul creantelor fiscale a caror valoare este mai mica de 40 de lei, care pot fi anulate. Plafonul se aplica totalului creantelor fiscale datorate si neachitate de debitori, aflate în sold la data de 31 decembrie a anului.


2. Schimbari preconizate si rezultate asteptate

Evitarea cheltuielilor care ar putea depasi valoarea creantei urmarite si a neplacerilor generate de masurile specifice de executare silita a debitorilor persoane fizice si persoane juridice, în vederea stingerii unei creante a carei valoare nu justifica de cele mai multe ori procedurile si demersurile legale necesare a fi întreprinse în vederea încasarii/recuperarii acestor creante.

             3.Alte informatii :- Nu este cazul
        4. Concluzii:
       Avand in vedere cele expuse, apreciem ca se impune emiterea unei hotarari de consiliu local prin care sa se aprobe anularea creantelor fiscale restante mai mici de 40 lei, aflate in sold la data de 31.12.2018, in valoare totala de 98.584 lei.

